Pr. Liisa-Ly Pakosta

Justiits- ja digiminister

 12. november 2024

KIRJALIK KÜSIMUS

**Trahvidest**

Lugupeetud justiits- ja digimnister

Praegune trahvisüsteem ei arvesta inimese sissetulekutaset, mistõttu võivad trahvisummad olla vähekindlustatud ja väikese sissetulekuga inimeste jaoks ebaproportsionaalselt koormavad. Näiteks on 50-eurone trahv parkimisreegli rikkumise eest või 30-eurone trahv väikese kiiruseületuse eest pensionäridele ja vähekindlustatud isikutele märkimisväärne väljaminek. Samas jääks trahvisüsteemi sidumine sissetulekutasemega riigieelarvele neutraalseks, kuna trahvide üldmaht ei väheneks, kuid tagaks sotsiaalselt õiglasema lahenduse.

Eeltoodust tulenevalt palume Teil vastavalt Riigikogu töö- ja kodukorra seaduse paragrahvile 139 vastata järgmistele küsimustele:

 1. Kas justiitsministeerium on kaalunud trahvide sidumist inimese sissetulekutasemega, et muuta karistussüsteem proportsionaalsemaks ja vähendada vähekindlustatud inimeste koormust?

2. Milliseid võimalusi näete õiglasema trahvisüsteemi loomiseks, et vältida olukordi, kus madala sissetulekuga inimeste jaoks muutub trahv ebaproportsionaalselt suureks finantskoormaks?

3. Kas on olemas uuringuid või andmeid, mis aitaksid hinnata sellise sissetulekupõhise trahvisüsteemi mõju riigieelarvele ja selle vastuvõetavust avalikkuse seas?

Lugupidamisega

/allkirjastatud digitaalselt/

Vladimir Arhipov

Riigikogu liige